Wawrinka knuste Djokovic: – Jeg kom hit uten forhåpninger
Natt til mandag slo han Novak Djokovic i finalen i US Open etter en kamp der serberen vant første sett - men så handlet det meste om sveitseren, som vant 6-7 (1-7), 6-4, 7-5, 6-3. Djokovic slet med ei vond tå, men det skal ikke forringe Wawrinkas seier. – Han er fantastisk og fortjener tittelen, sa Djokovic på banen etter finalen. – Jeg kom hit uten forhåpninger, sa Wawrinka selv, tydelig beveget og rørt over seieren og støtten fra publikum. Les også: Nå mangler bare X-faktoren. Stan Wawrinka tok dermed sin tredje Grand Slam-tittel. Han har tidligere vunnet i Australia og i Frankrike - og mangler altså bare Wimbledon på CV-en. Wawrinka hadde utrolig 46 vinnere mot Djokovics 30. – Det var så sterkt av Wawrinka å komme tilbake etter å ha tapt det første settet, sa Mats Wilander som ekspert på Eurosport etter finalen. – Jeg tror vi utvider begrepet «Big Four» til «Big Five», sa den norske ekspertkommentatoren Christer Francke på Eurosport. Vanligvis er det herrene Roger Federer, Rafael Nadal, Novak Djokovic og Andy Murray som regnes som de store i dagens tennis, men kanskje bør Wawrinka regnes med - slik at de blir fem. Les også: Drømmetennis av Casper Ruud. Stan Wawrinka tok dermed sin 11. strake finaleseier (inkludert tre Grand Slam-finaler), en prestasjon som viser at han er best når det gjelder. – Det er mange grunner til det... For tre år siden slet jeg med å vinne finaler. Men litt etter litt har jeg fått selvtillit til å bli en vinner. Jeg spiller aldri min beste tennis på starten av turneringene. Jeg vil vinne, uansett hvem jeg spiller mot. Om jeg taper finalen, gjør det ikke noe om jeg har gjort det riktige. Settballen på 6-5 i tredje sett ble på mange måter avgjørende. Med 7-5 var det klart for et fjerde sett der Djokovic fikk vondt i ei tå og egentlig var sjanseløs. Kampen varte i nesten fire timer. Wawrinka brøt seks ganger i løpet av kampen. Les også: Casper Ruud inn på eksklusiv liste. Svensken Magnus Norman er trener for Wawrinka, og han jobbet på tribunen sammen med Wawrinkas kjæreste og far. – Novak, du er en stor mester og et stort menneske, hyllet Wawrinka sin motstander etterpå. – Jeg er helt tom. Vi slet begge fysisk, sa Wawrinka da han ble intervjuet på Eurosport-sendingen senere. – Jeg hadde masse smerte og var redd for å bli kald da Novak ble behandlet for skaden sin. Les også: – Gøy å bli sammenlignet med Martin Ødegaard Stan Wawrinka viste flere ganger i US Open sitt varemerke: pekefingeren mot hjernen. – Det er noe mellom meg og hjernen min, smilte sveitseren i Eurosport-intervjuet etterpå. 31 år gammel er Wawrinka den eldste vinneren i New York siden Ken Rosevall vant i 1970, 35 år gammel. Federers motsetning: Historien om Wawrinka
(Stan Wawrinka-Novak Djokovic 6-7,6-4,7-5,6-3) Stan Wawrinka (31) er i ferd med å utvide tennissportens «Big Four» til «Big Five».